Title: กฎกระทรวง ฉบับที่ 19 (พ.ศ. 2530) ออกตามความในพระราชบัญญัติระเบียบข้าราชการตำรวจ พ.ศ. 2521 ว่าด้วยการเลื่อนขั้นและอัตราเงินเดือนข้าราชการตำรวจ

ตราครุฑ

ตราครุฑ
กฎกระทรวง
ฉบับที่
19 ( พ.ศ. 2530 )
ออกตามความในพระราชบัญญัติระเบียบข้าราชการตำรวจ
พ.ศ. 2521
ว่าด้วยการเลื่อนขั้นและอัตราเงินเดือนข้าราชการตำรวจ
----------

อาศัยอำนาจตามความในมาตรา 4 และมาตรา 37
แห่งพระราชบัญญัติระเบียบข้าราชการตำรวจ
พ.ศ. 2521
รัฐมนตรีว่าการกระทรวงมหาดไทยออกกฎกระทรวงไว้  ดังต่อไปนี้

ให้ยกเลิกความในข้อ  8  แห่งกฎกระทรวง  ฉบับที่  11
(พ.ศ. 2523) ออกตามความในพระ
ราชบัญญัติระเบียบข้าราชการตำรวจ   พ.ศ.  
2521 
ว่าด้วยการเลื่อนขั้นและอัตราเงินเดือนข้าราช
การตำรวจ และให้ใช้ความต่อไปนี้แทน

`ข้อ 8 ข้าราชการตำรวจผู้ใดซึ่งผู้บังคับบัญชาผู้มีอำนาจสั่งเลื่อนขั้นและอัตราเงินเดือน
เห็นสมควร
ให้ได้เลื่อนขั้นและอัตราเงินเดือนประจำปี   
ถ้าผู้นั้นอยู่ในระหว่างสอบสวนว่ากระทำผิดวินัยหรือถูกฟ้อง
ในคดีอาญาซึ่งศาลประทับฟ้องแล้วก่อนมีคำสั่งเลื่อนขั้นและอัตราเงินเดือนให้รอการเลื่อนขั้นและอัตรา
เงินเดือนไว้ก่อน 
และให้กันเงินสำหรับการเลื่อนขั้นและอัตราเงินเดือนไว้ด้วย

เมื่อวันสอบสวนวันพิจารณาเสร็จแล้วหรือการพิจารณาคดีถึงที่สุดให้เลื่อนขั้นและอัตราเงินเดือนดังนี้

(1)      
ถ้ามีผลการสอบสวนพิจารณาความผิดทางวินัยปรากฏว่าไม่มีความผิดหรือมีความผิดแต่
ถูกลงโทษไม่สูงกว่าโทษภาคทัณฑ์   หรือผลการพิจารณาคดีอาญาปรากฏว่าไม่ถูกศาลพิพากษาลงโทษ
หรือ
ไม่มีมลทินมัวหมอง 
ให้เลื่อนขั้นและอัตราเงินเดือนในปีที่รอการเลื่อนไว้ได้  ถ้ารอการเลื่อนขั้นและอัตรา
เงินเดือนไว้หลายปี 
ให้เลื่อนขั้นและอัตราเงินเดือนย้อนหลังไปในแต่ละปีที่รอไว้ตามสิทธิด้วย

(2) 
ถ้าผลการสอบสวนพิจารณาความผิดทางวินัยปรากฏว่าถูกลงโทษสูงกว่าโทษภาคทัณฑ์
หรือผล
การพิจารณาคดีอาญาปรากฏว่าถูกศาลพิพากษาลงโทษ   หรือมีมลทินหรือมัวหมอง
ให้งดการเลื่อนขั้นและ
อัตราเงินเดือนในปีแรกที่รอการเลื่อนขั้นและอัตราเงินเดือนไว้    ส่วนปีที่รอการเลื่อนขั้นและอัตราเงิน
เดือนถัดมา   
ให้เลื่อนขั้นและอัตราเงินเดือนย้อนหลังไปในแต่ละปีที่รอไว้ตามสิทธิด้วย   แต่ถ้าลงโทษ
ให้ออก ปลดออก
หรือไล่ออกจากราชการเนื่องจากกระทำผิดทางวินัยหรือการกระทำผิดทางอาญาดังกล่าว
หรือถูกให้ออกจากราชการเพราะมีมลทินหรือมัวหมองให้งดการเลื่อนขั้นและอัตราเงินเดือนทุกปีที่รอการ
เลื่อนไว้นั้น'

ให้ไว้ ณ วันที่ 30 พฤศจิกายน พ.ศ. 2530

พลเอก ประจวบ สุนทรางกูร

รัฐมนตรีว่าการกระทรวงมหาดไทย
หมายเหตุ:- 
เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงฉบับที่ 11
(พ.ศ.
 2523) 
ออกตามความในพระราชบัญญัติระเบียบข้าราชการตำรวจ พ.ศ. 2521  ว่าด้วยการเลื่อนขั้น
และอัตราเงินเดือนข้าราชการตำรวจ    
ไม่ได้กำหนดเรื่องการงดเลื่อนขั้นและอัตราเงินเดือนของข้า
ราชการตำรวจ 
ในกรณีที่ปรากฏว่าผู้นั้นมีมลทินหรือมัวหมอง   ซึ่งไม่สอดคล้องกับกฎ  ก.พ. ฉบับที่ 13
(พ.ศ. 
2519) 
ออกตามความในพระราชบัญญัติระเบียบข้าราชการพลเรือน พ.ศ. 2518 ว่าด้วยการ
เลื่อนขั้นและอัตราเงินเดือน  สมควรแก้ไขกฎกระทรวงดังกล่าว  จึงจำเป็นต้องออกกฎกระทรวงนี้